AksaraLLM/aksara-bahasa-daerah-v1 huggingface dataset:
Cheonggukjang inggih punika doenjang, pasta dangsul Koréa ingkang dipundamel pinten dinten kemawon, julukanipun punika "pasta dansgul rikat".

Cheonggukjang katingal sami kaliyan doenjang saking penampilan nanging cara lan wekdal anggènipun damel ingkang bènten saéngga rasa lan aromanipun ugi bènten. Nalika pasta dangsul dumugi dados meju (pasta garing) kirang langkung 2-3 dinten sampun saged dipun-ginakaken kanggé masak jjigae.

Sajarah 
Wonten manéka téyori ingkang nyebataken asal usul cheonggukjang, ing antawisipun saking periode Tiga Karajan Koréa (57 SM-935 M). Tiyang Goguryeo ingkang nitih jaran minangka piranti trasnportasi mbeta dangsul godhog ingkang dipungandhulaken ing celakipun sadel jaran minangka dhaharan nalika lelampahan. Amargi dangsul kénging awakipun jaran (38-40 derajat Celcius) saéngga damel dangsul mau nglampahi fermentasi kanthi alami. Cheonggukjang ugi dipunsebat wonten ing sajarah Silla kanthi istilah yeomsi.

Adhedhasar dhokumèn saking Dinasti Joseon ingkang dipunserat déning sarjana kanthi nama Hong Man-seo kanthi irah-irahan Sanrimgyeongje (Buku Kehutanan dan Ékonomi), nama wiwitan cheonggukjang punika jeongukjang utawi pasta dangsul perang ingkang saged dipundamel wonten ing periode perang. Miturut Jeungbosanrim gyeongje (Buku Rincian Kehutanan dan Ékonomi), cheonggukjang dipundamel 3 dinten kanthi cara dangsul ingkang sampun dipunkumbah lan dipungodhog mau dipunfermentasi lajeng dipunbungkus ngginakaken damen pari. Téyori sanèsipun nyebataken bilih cheonggukjang punika asalipun saking Cina ingkang dipuntepangaken nalika masa pamaréntahan Raja Yeongjo taun 1760. Tembung cheong ing cheonggukjang tumuju dhateng Dinasti Cheong (Qing).

Caranipun damel 
Dangsul utawi dhelé ingkang sampun dipunkom ing toya 12 jam lajeng dipungodhog ing mawi geni ingkang ageng. Nalika sampun umub, geninipun dipunkirangi dumugi dangsul mau warninipun dados coklat. Lajeng dangsul mau dipunparingaken ing damèn lan dipunbungkus ngginakaken gombal sapados saged fermentasi. Prosès fermentasi dipunwontenaken 2 dumugi 3 dinten kanthi suhu ingkang anget. Wonten ing prosès punika medal bakteri Bacillus ingkang mengurai protéin dangsul dados asem amino. Bibar 3 dinten, dangsul mau dados radi ireng lan medalaken cuwèran kados keju. Prosès punika ugi ngasilaken sakedhik amonia ingkang damel ambunipun cheonggukjang langkung krasa sanget tinimbang doenjang. Sapunika cheonggukjang sampun saged dipun-ginakaken kanthi cara dipuntumbuk alus lan dipunparingi bumbu jae, bawang, sarem, lada, lan lombok abang.

Mupangat kanggé kasarasan 
Laré-laré lan priyantun enèm sapérangan ageng nyingkiri dhaharan ingkang mawi bahan cheonggukjang. Sanajan makaten, panalitèn nedahaken bilih cheonggukjang punika dhaharan ingkang damel awak waras. Bakteri ingkang paring mupangat punika anama Bacillus Subtlis ingkang urip wonten ing njeronipun lan saged mengurai protéin dangsul dados asem amino lan saponin. Saponin saged nahan sèl-sèl kanker, nebihaken saking stroke lan demensia.

Cathetan suku 

Olah-olahan Koréa
Chuseok utawi ingkang dipunserat minangka Chusok (Dinten wulan purnama) inggih punika dinten libur resmi ingkang wonten ing Koréa ingkang dipunrayakaken kanthi ageng nalika wulan kaping 8, dinten kaping 15 kalender lunar . Perayaan punika wujud pista dhahar kanggé ngaturaken panuwun awit saking kasilipun panèn, saéngga dipunsebat minangka dinten panèn, Festival wulan mangsa panèn, utawi Hangawi ("han" = "raya", "gawi" = "tengah", "hari raya ing tengahipun mangsa palastra".

Sajarah 
Hangawi sampun dipunmangertosi saking periode wiwitanipun Karajan Silla (57 SM-935) kanthi wujud lomba nenun antawisipun kalih kelompok. Ing dinten Hangawi, kelompok kanthi asiling tenunan ingkang paling dawa punika dados jawara, déné kelompok ingkang kalah kedah nraktir kelompok ingkang menang kanthi manéka jinis dhaharan ingkang sarwi écho.

Tradisi 

Wonten ing jaman sapunika, karaméan Chuseok kalebet wekda kanggé tiyang Koréa supados kondur ing tlatah asalipun piyambak kanggé sowan ing altar leluhur. Nalika énjing, tiyang Koréa ngawontenaken pakurmatan dhumateng arwahipun para leluhur kanthi wujud ziarah ing makam supados ngresiki tuwuhan lan lemah ing sakiwa tengenipun makam. Arwah leluhur ugi dipunparingi dedhaharan, woh-wohan, lan unjukan. Kasiling panèn taun mau ugi dipunparingaken dhateng arwah para leluhur .

Perayaan Chuseok ugi minangka wekdal kanggé ngaturaken panuwun dhumateng arwah para leluhur. Dhaharan mirunggan liburan Chuseok punika awujud kué Songpyeon (송편) ingkang dipundamel saking glepung beras lan dipunisi kaliyan kacang utawi wijen. Ing dalu sadèrèngipun Chuseok, sadaya anggota kulawarga lenggah sesarengan damel songpyeon sinambi mirsani wulan. mliginipun para jejaka lan prawan nyobi damel songpyeon ingkang saé piyambak amargi pitados bilih piyambakipun badhé pikantuk pasangan ingkang ayu lan bagus. Nalika dinten Chuseok, tiyang-tiyang sarwa nedhi manéka dhaharan lan unjukan sarta ngawontenaken dolanan tradhisional. Kajawi songpyeon, manéka asiling kebon lan tetanen ingkang nembé dipunpanèn ngebaki méja dhahar kados ta wijen, dangsul, kacang abang, chestnut, lan kurma Cina. Dolanan lan kesenian tradhisional dipunwontenaken sesarengan kados ta sonori (dolanan sapi), geobuknori (dolanan bulus), ganggangsullae (jogèd muter) lan ssireum (bergulat).

Dinten Chuseok miturut kalender Grégorius 
 2009: 3 Oktober
 2010: 22 September
 2011: 12 September
 2012: 30 September
 2013: 19 September
 2014: 8 September

Cathetan suku

Pranala njawi 
 Resep Songpyeon 

Budaya Koréa Kidul
Festival ingKorea
Daeboreum utawi Jeongwol Daeboreum inggih punika karaméan wulan purnama kapisan bibat taun énggal kalender lunar. Sami kaliyan Festival Lampion, karaméan punika wonten ing dinten kaping 15 wulan kapisan kalender Tionghoa. Wonten ing Basa Koréa, jeongwol ateges "wulan kapisan", dae ateges "ageng", déné boreum ateges "wulan purnama". Perayaan punika kanthi ancas kanggé nyingkiri nasib ala lan arwah ingkang ala ugi. Dhaharan ingkang dipundhahar nalika karaméan Daeboreum kanthi ancas supados tiyang punika tansah begja lan waras sedawaning taun. Ing Jeju, Daeboreum dipunrayakaken kanthi ageng awujud Festival Geni Jeongwol Daeboreum.

Tetedhan 
Tetedhan énjing ing dinten Daeboreum punika ogokbap wujud sekul saking 5 jinis palawija (beras, millet, sorgum, kacang, lan kacang azuki). Ogokbap ugi dipunbagekaken dhateng tangga amargi manawi dipundhahar sareng kaliyan tigang kulawarga sanèsipun saged mbeta kabegjan sedawaning taun. Bibar sarapan, ogokbap kaliyan janganan dipunparingaken dhateng kéwan ternak. Manawi kéwan ternak mau milih mangan ogokbab, lajeng ternak mau ing taun punika dipunramal tansah lemu-lemu, sewalikpun bilih malah milih janganan rumiyin lajeng sapi mau dipunkuwatosaken dadus kuru. Dhaharan istimewa sanèsipun kanggé Daeboreum punika yaksik ingkang dipundamel saking ketan, kastanya, madu, kacang pinus, saus, lan lenga wijen.

Tradisi 
Bibar sarapan mawi ogokbap, tiyang ngawontenaken tradisi bureom, inggih punika mecah kulit manéka jinis kacang kados kacang kulit, kastanya, lan kacang pinus. Tradisi mangan kacang mawi kulit ingkang atos punika kanggé nyingkiri samubarang lelara kulit (buseureum), damel waja kuat lan waras sedawaning taun. Memedi lan arwah ala ajrih kaliyan swantun seru kacang ingkang pecah mau. Kegiatan ing alam tinarbuka wujud minggah gunung kanggé mirsani wulan purnama ingkang dipunsebat dalmaji. Tiyang kapisan ingkang mirsani wulan purnama dipunpitadosi begja setaun. Ing padésan, laré-laré ngawontenaken dolanan ingkang dipunsebat jwibulnori. Serpihan kayu garing dipunlebetaken ing kaleng alit lan dipunparingi kawat dawa. Lajeng nyumet geni lan kaleng dipunubengaken déning ingkang mbeta. Geni ing sarwi dhawah ngobong sabin lan wana dipunpitadosi saged nggusah tikus lan ama tuwuhan.

Gladri

Cathetan suku

Ugi pirsani 
 Kalender Koréa

Pranala njawi 
 Traditional Holiday of the Month: Jeongwol Daeboreum: The First Full Moon Day

Budaya Koréa Kidul
Festival ing Koréa
Doenjang punika jinising saos ingkang asalipun saking Koréa.

Ing cathetan sajarah 
Pendamelan doenjang punika ingkang kepanggih dipunsebataken ing teks sajarah Cina ing Buku Wei lan Suku Dongyi sarta teks Sanguozhi ingkang dipunserat déning Chen Shou ing taun 290. Nalika jaman rumiyin, doenjang dipunparingi nama tojang. Tiyang Cina kuna mangertos ambunipun doenjang minangka saos khas Koréa.

Prosès damel doenjang 
Doenjang dipundamel saking dangsul ingkang dipungodhog lan dipunpépé ing panas srengèngé lajeng dipunbentuk dados persegi ingkang dipunwastani mejubap utawi meju. Nalika prosès penggaringan punika medal jamur minangka tandha sampun wonten prosès fermentasi lan medalaken ambu ingkang khas. Bibar garing meju dipunpindhah dhateng papan ingkang anget supados prosès fermentasi kelampahan kanthi rikat. Bibar punika dipunlebetaken wonten ing tempayan ageng ingkang dipunisi kaliyan toya mawi sarem. Toya sarem punika damel prosès fermentasi ingkang langkung saé malih. Punika ingkang dipunsebat doenjang. Manawi doenjang dipunpisah dipunpisah kaliyan toya asiling fermentasi saged ngasilaken ganjang.

Bahan masakan 
Padatanipun doenjang dipundamel kanthi manual ing griyanipun tiyang Koréa, mliginipun ing padésan. Cara damel doenjang kanthi manual namung ngginakaken toya sarem déné doenjang damelan pabrik dipundamel kanthi nambahaken glepung gandhum. Wonten ing ingkang nambahaken kaliyan iwak teri supados langkung écho. Doenjang ingkang dipundhahar mawi bawang, lenga wijen, lan gochujang (pasta lombok Koréa) ingkang dipunbungkus mawi janganan punika dipunsebat ssamjang (tanpa sekul) utawi ssambap (kaliyan sekul). Doenjang ugi kondhang dipunmasak minangka sup inggih punika Doenjangjjigae (sup doenjang) ingkang padatanipun mawi isi tahu lan bumbu kados bubuk lombok, jamur, panganan laut lan daging. Doenjang gadhah gizi inggil amargi saking prosès fermentasi ingkang asipat anti kanker, kejawi punika ugi ngandhut sumber mineral lan flavonoid ingkang asipat antioksidan.

Aji doenjang 
Doenjang kanggé tiyang Koréa gadhah aji 5. Kapisan punika dansim, ateges doenjang gadhah rasa lan aroma ingkang sami sanajan manawi dipuncampur kaliyan rasa sanès. Kaping kalih punika hangsim, ateges doenjang boten bakal sayup utawi bosok. Manawi dipunsimpen kanthi leras lan saya dangu saged damel rasa ingkang sansaya kuwat. Kaping tiga punika bulsim, doenjang saged ngicalaken mambu amis daging lan ulam. Kaping sekawan punika seonsim, doenjang saged damel masakan pedes tambah gurih. Kaping gangsal punika hwasim, doenjang saged dados jangkepan jinis samubarang masakan.

Cathetan suku

Pranala njawi 
 'Doenjang (Soy Bean Paste)
 'Doenjang jjigae - Galbijim

Olah-olahan Koréa
Makanan saking fermentasi
Caelum () utawi ugi dipunsebat Chisel inggih punika salah satunggaling rasi lintang ingkang alit ingkang mapan wonten ing belahan langit sisih kidul. Rasi lintang punika dipundamel déning astronom Prancis, Nicolas Louis de Lacaille ing abad kaping wolulas ing taun 1750. Caelum gadhah nama asli "les Burins", lajeng ing basa Latin dados Caela Sculptoris lan lajeng dipuncekak dados Caelum utawi "chisel".

Lintang-lintang 
Rasi lintang Caelum gadhah laladan ingkang ambanipun kirang langkung 125 drajat persegi lan boten ngewrat kathah lintang ingkang dipunmangertosi minangka planit-planit. Rasi lintang punika saged dipuntingali wonten ing garis lintang antawisipun +40° lan-90° saha badhé katingal ingkang saé piyambak dipuntingali ing jam 9 dalu ing salebeting sasi Januari. Rasi lintang Caelum inggih punika rasi lintang ingkang paling alit nomer wolu ing langit, kanthi laladan ingkang langkung alit tinimbang rasi lintang Corona Australis.
Caelum boten gadhah kathah lintang ingkang padhangipun langkung saking sekawan magnitudo. Déné lintang-lintang ingkang wonten ing salebeting rasi lintang punika inggih kados makaten.
 Alpha Caeli, inggih punika lintang ingkang padhang piyambak wonten ing rasi lintang Caelum, kanthi gadhah magnitudo 4,45.
 Lintang sanèsipun ingkang sampun dipuncathet inggih punika Gamma Caeli, ingkang dipunbentuk déning kalih sistem lintang. Gamma 1 Caeli inggih punika lintang binar kanthi gadhah cahya raksasa oranye tipe K. Lintang punika gadhah magnitudi +4,55 lan satunggal lintang pengamping kanthi magnitudo 8. Gamma 2 Caeli inggih ugi kalebet lintang binar kanthi gadhah cahya raksasa wena jene ngantos pethak kanthi tipe F. Lintang punika gadhah magnitudo 6,32 lan ngewrat satunggaling lintang pengamping ingkang lemah.
 Beta Caeli inggih punika lintang sanèsipun ing Caelum ingkang narik kawigatosan kanggé dipuntliti. Lintang Beta Caeli inggih gadhah cahya kurcaci jene ngantos pethak.
 Delta Caeli inggih punika lintang cahya sub raksasa warna biru ngantos pethak.
 Nu Caeli inggih punika lintang ingkang gadhah cahya jene ngantos pethak. Lan Lambda Caeli inggih punika lintang ingkang gadhah cahya raksasa oranye.

Caelum ugi ngewrat objek lebet sanèsipun inggih punika NGC 1571, /NGC 1679 lan IC 2106. Dipunbetahaken teleskop ingkang amba kanggé ningali sapérangan objek New General Catalog, kanggé sadaya galaksi, nanging boten wonten objek ingkang padhangipun langkung saking magnitudo 11,5 utawi ingkang langkung amba saking 3 arcminutes.

Caelum taksih kalebet wonten ing kulawarga rasi lintang Lacaille sesarengan kaliyan rasi lintang Norma, Circinus, Telescopium, Microscopium, Sculptor, Fornax, Horologium, Octans, Mensa, Reticulum, Pictor lan Antlia. Déné rasi lintang sanèsipun ingkang mapan wonten ing sak kiteripun rasi lintang Caelum inggih punika Columba, Dorado, Eridanus, Horologium, Lepus lan Pictor.

Cathetan suku 

 
 

Rasi lintang
inggih punika plakat ingkang asalipun saking kayu kanthi gambar jaran ingkang dipunsembahaken wonten ing kuil Shinto lan ugi kuil Buda ing Jepang minangka wujud panyuwun, janji, sarta raos panuwun. Para rawuh ing kuil nyerat panyuwunipun utai donga ing papan ema, lajeng ema mau dipungandhulaken ing papan mirunggan kanggé nggandhulaken ema sareng kaliyan ema saking para rawuh sanèsipun.

Ukuran saking ema punika bènten-bènten gumantung saking kawontenan béaya tiyang ingkang badhé paring sesembahan. Ema ingkang kanthi ukuran ageng lajeng dipunparingi bingkai lan dipunlukis déning pelukis ingkang sampun profésional. Lukisan ingkang wonten ing ema mawi ukuran ingkang alit dipungambar déning pelukis ingkang boten kondhang utawi saged ugi dipunlukis piyambak déning tiyang ingkang gadhah kekajengan damel persembahan ing kuil Shinto lan ugi kuil Buda ing Jepang. Ema mawi ukuran alit mau minangka persembahan individu utawi piyambakan ingkang mundhut saking lokèt ingkang nyadé barang-barang wonten ing kuil. Panyuwunan utawi donga sarta nama ingkang nyerat ing ruang ingkang kosong ingkang wonten ing sisihipun gambar jaran. Kajawi punika saged ugi dipunserat wonten ing sisih wingking gambar jaran mau. Ema kanthi ukuran ageng kalebet ing sesembahan kolektif lan dipundamel langkung rumiyin sadèrèngipun dipunbeta dhateng kui. Padatanipun ema ingkang mawi ukuran alit punika awujud segi gangsal (segi lima)  (punika wujud griya sarta atapipun).

Sajarah 
Lukisan jaran ingkang wonten ing plakat ema punika asalipun saking kapitadosan tiyang ing jaman kuna. Kapitadosan punika babagan jaran bilih jaran punika kéwan tungganganipun para Kami. Salajengipun tiyang Jepang paring sesembahan kéwan jaran ingkang taksih urip dhateng kuil Shinto minangka péranganing doa lan panyuwunan. Reginipun jaran punika saged awis utawi larang sanget saéngga sesembahan kanthi wujud jaran ingkang asli punika dipun-gantos dados patung jaran. Salangipun dipun-gantos malih dados lukisan gambar jaran ingkang dipunlukis wonten ing sanginggiling papan saking kayu.

Tradisi paring sesembahan awujud ema punika sampun wonten nalika jaman Nara dhedhasar artefak ingkang dipunpanggihakn wonten ing Situs Arkéologi Iba (Hamamatsu) lan ugi Hieda (Yamatokōriyama). Ing wiwitanipun sadaya ema punika mawi gambar jaran, nanging lajeng wonten ema ingkang mawi gambar kéwan sanèsipun ingkang sampun wiwit dipunsadé nalika ing jaman Muromachi. Ukuran papan ema ugi sansaya tambah ageng. Déné, ema ingkang mawi ukuran alit ugi dados kondhang awit saking prabawa tradisi kuna ingkang nggandhulaken simbol-simbol ingkang wonten gegayutanipun kaliyan agami ing Jepang. Tradisi nggandhulaken ema mawi ukura alit pungkasan dipunlajengaken turun termurun dumugi ing jaman sapunika.

Réferènsi

Pranala njawi 

Shinto
Jepang
Artikel mawa basa krama
Genta Raja Seongdeok (성덕대왕 신종) inggih punika satunggaling genta perunggu raksesa ingkang wonten ing Gyeongju, Koréa Kidul. Genta punika kalebet ingkang paling ageng ing Koréa. Genta mau nggandhul ing satunggaling paviliun plataran Musiyum Nasional Gyeongju, Provinsi Gyeongsang Utara.

Sajarah 
Ugi dipunparingi nama Genta Emille, Genta Bongdeoksa utawiGenta Suci Raja Seongdeok, dipundamel awit saking préntahipun Raja Gyeongdeok (tahta 742-765), raja kaping 35 saking kraton Silla minangka wujud bakti dhumateng sang bapak, Raja Seongdeok (?-737, tahta 702-727). Raja Gyeongdeok séda sadèrèngipun genta punika rampun kadamel lan dipunlajengaken déning Raja Hyegong dumugi kapungkasan ing taun 771.

Swantun genta 
Genta Raja Seongdeok ngasilaken swantun ingkang anhap nanging saged betah dumugi tigang menit, durasi ingkang paling dangu ing donya. Nalika wanci dalu, dentang lonceng utawi genta saged mrambat kanthi tebih 3 km. Wonten ing Basa Silla, Emille ateges "ibu". Miturut legenda, genta mau boten medalaken swantun nalika rampung kapisan. Pendéta kepala paring dhawuh supados genta mau dipunlèlèhaken malih lan miturut mimpinipun, piyambakipun nguncalaken setunggaling laré ing jeronipun. Nalika genta rampung, swantunipun kados tangisan bayi ingkang swantunipun "emille".

Keunikan 
Kanggé damel genta, kirang langkung mbetahaken 27 ton perunggu. Nanging tèhnik anggènipun damel taksih dados misteri déning para ilmuwan masa sapunika. Genta kanthi ukuran sami saged dipundamel tanpa awrat, nanging kedah kaliyan pambiyantu tanur inggil lan perlengkapan modhèren. Genta kanthi dhuwur 3,75 mèter lan bobot dumugi 19 ton punika dipungandhulaken ngginakaken tangaki wesi kanthi diameter 8,5 cm. Nalika taun 1975 nalika dipunpindhah saking papan sadèrèngipun (Kuil Bongdeok) dhateng Museum Nasional Gyeongju, satunggaling usaha dipunlampahi kanggé nggantos tangkai ingkang sampun sepuh. Nanging dados awrat amargi cincin ing tangkai kanggé nggantung namung mawi diameèter 9 cm.

Cathetan suku

Pranala njawi 
 Sacred Bell of King Songdok-wang
 History and Legend of Emille Bell

Loncèng ing Koréa
Seni ing Koréa
Metalurgi
Gimbap punika jinising tetedhan Koréa ingkang wujud sekul dipunbungkus nori (suket sagara), kados sushi. Gimbap kondhang minangka tetedhan ingkang dipunbekta nalika plesiran, minggah redi, utawi kridha sanèsipun ing njawi ruangan.

Sajarah 
Boten dipunngertosi asal-usuling gimbap. Wonten ingkang ngandharaken bilih wewenganing tetedhan punika saking sushi Jepang. Nanging mangkono, kasunyatanipun gimbap punika tetedhan kawula ingkang mirah lan dipundamel saking bahan ingkang gampil. Adhedhasar serat Dongguk Sesigi ingkang dipunserat nalika mangsaning Dinasti Joséon, wonten tetedhan ingkang dipunwastani bokssam (wungkusan kabegjan) ingkang dipundamel saking sekul gulung ingkang dipunbungkus kim (suket sagara garing). Bokssam punika tetedhan kanggé dipuntedha nalika wisata utawi minangka sangu kanggé lelampahan. Ing tengahing warni-warni énggal gimbap ingkang sapunika medal, wonten gimbap ingkang dipunanggep asli saking Koréa, inggih punika gimbap chungmu ingkang asalipun saking Chungmu ing pasisir kidul Ujung Koréa. Gimbap chungmu boten wonten isinipun nanging namung wujud sekul gulung suket sagara ingkang dipuntedha kalih kimchi lan nus.

Bahan 
Bahan kanggé ndamel gimbap inggih punika sekul, daging, lan janganan. Sekul pethak dipunparingi bumbu sarem lan lenga wijèn utawi lenga perilla. Isènipun ugi manéka warni wiwit saking ulam, daging yuyu, tigan, daging iga sapi, kimchi, kéju, ulam tuna lan sanèsipun. Déné bahan ingkang wujud janganan punika timun, bayem, wortel, lan danmuji (acar lobak). Sedanten isènipun lajeng dipungulung, tumuli padatanipun dipunirisi.

Werni-warni ing nagari manca 
Gimbap dipunpilih minangka tetedhan paling dipunremeni saking 100 tetedhan Koréa déning tiyang njawi. Kalawarti minggon paling ageng ing Kanada, Straight nyerat artikel babagan kondhangipun gimbap ingkang nandhingi sushi kanthi irah-irahan Korean kimbap rolls out of sushi's shadow. Ing antawisipun manéka warni gimbap, medal warni kondhang saking kathah nagara, kados ta Gimbap Prancis lan Gimbap California (Amérika). Gimbap Prancis dipundamel bènten saking gimbap sanèsipun amargi lembaraning suket sagara garingipun dipungulung ing sekul miturut karemenanipun tiyang Prancis ingkang kirang remen aroma suket sagara garing. Gimbap California dipundamel kanthi isèn woh-wohan kados apokat.

Cathetan suku

Pranala njawi 

 Cara membuat gimbap

Olah-olahan Koréa
Giok utawi jade inggih punika jinising watu "permata ijo" salah satunggal saking jinis watu permata ingkang wonten ing jeronipun kathah unsur mineral ingkang sampun kapanggihaken lan dipun-ginakaken déning bongso wétan èwunan taun kepengker . Ing sapunika watu giok kathah ingkang asalipun saking tlatah Tibet, Cina lan Birma minongko komoditas ekspor. Giok dipunpitadosi gadhah khasiat damel ayem, bungah, kasarasan, lan keslametan.

Watu Giok 
Ing lelampahaning sajarah bibar kapanggih giok kawéntar minangka asesoris lan perhiasan nalika èwunan taun kepengker déning peradapan manungsa. Giok ugi dipunagungaken minangka watu penylamet ugi watu kasarasan déning suku-bebrayan ing Asia Wétan lan ing bawana Afrika ugi Amérika kalebet suku Maya lan Inca. Ing donyaning medis ugi giok dipunpitadosi saged nginggilaken kasarasan ingkang ugi sampun kaginakaken ing peradapan manungsa. Pérangan punika kathah dipuncathet ing buku keséhatan kuna lan dipunakoni minangka salah satunggaling sumber ènergi alam. Kajawi punika watu giok saged nginggilaken sirkulasi getih, anti penuaan énggal, nambah kekebalaning awak sarta ngicalaken kesel . Watu giok ugi kathah dipun-ginakaken nalika terapi pijet ceragem. Kajawi punika ing pamadosan nedahaken bilih watu giok punika ngandhut kathah èlemen ingkang wigatos kados ta kalsium, potasium, wesi lan magnesium.

Wujud lan ukuran watu giok 
Watu giok punika dados watu ingkang paling dipunremeni ing babagan perhiasan, medis ugi watu punika unik saéngga watu punika kathah model wujud gumantung nalika watu giok mau dipunasah lan dipundamel wujudipun. Wonten ing sajarahipun watu giok punika satunggaling jinis watu permata ingkang dipunasah lan dipundamel wujudipun kanthi manéka ukuran lan model. Giok dipunasah lajeng dipundamel wujudipun wiwit saking seukuran kados méja, patung ageng dumugi patung alit, liontin, anting-anting, ali-ali dumugi kados benik. Wujudipun ugi manéka warni, wiwit ingkang awujud patung Buda, patung naga lan patung sanèsipun, wonten ugi ingkang awujud kothak, longjong, oval, persegi tiga, dumugi persegai kathah. Kajawi wujudipun warni saking watu giok ugi kathah wiwit saking putih, kuning, abrit dumugi ingkang paling kondhang punika ingkang warni ijo.

Ugi pirsani 
 Watu permata

Cathetan suku

Pranala njawi 
 Jade on Gemstone.org
 Harmony of Jade 

Watu
Guk utawi Tang punika jinising sup khas saking Koréa. Wonten manéka variasi guk dhedhasar cara masak saéngga jinisipun ugi manéka warni. Wigatinipun sup wonten ing kuliner Koréa saged dipuntelusur saking buku masak kuna saking jaman Dinasti Joseon (1392-1910) kanthi irah-irahan Joseonmussang sinsikyori jebeop ingkang nyerataken "Guk punika masakan paling wigati angka kalih bibar sekul ing nginggilipun méja dhahar dalu lan kalebet lawuh ingkang paling wigati. Dhahar tanpa sajian guk punika sami kemawon praupan tanpa mata. Boten wonten pista ingkang jangkep tanpa guk".

Variasi guk 

Wonten kathah jinis guk ingkang dipundamel saking manéka jinis bahan, kados janganan lan daging ugi dipunsajekaken minangka lawuh (lauk) utawi dhaharan utami nalika dipuncampur kaliyan sekul. Padatanipun guk punika dipupérang dados kategori wonten ing ngandhap punika:

 Malgeunguk, duduh kaldu bening.
Kanggé damel malgeunguk kanthi jumlah ingkang kathah punika mbetahaken kathah daging sapi lan dipunmasak kanthi wekdal ingkang dangu. Supados raos saking sup punika dados gurih daging sapi mau dipuntugel alit-alit rumiyin, lajeng dipunparingi bumbu lan dipunoseng lan dipungodhog ing toya. Malgeunguk padatanipun dipunparingi bumbu sarem lan ganjang (kecap asin).

 Tojangguk, sup ingkang dipunparingi bumbu doenjang. Tojangguk dipunmasak kaliyan bahan doenjang, saéngga raosipun gurih sanajan sakedhik utawi boten dipuntambah daging. Padatanipun tojangguk dipuntambah kaliyan bubuk lombok (gochugaru) utawi pasta lombok (gochujang) kanggé nambah raos pedes.
 Gomguk, sup balung sapi kenthel. Gomguk dipundamel kanthi cara daging lan balung sapi dipungodhog sesarengan dumugi gajih (lemak)ipun medal utawi nalika kenthelipun sampu krasa cekap. Bumbu kados sarem lan kecapa asin dipuntambah sadèrèngipun sup dados kenthel. Nanging sarem saged ugi dipuntambah nalika sampun cumawis ing méja dhahar.
 Naengguk, sup adhem. Bahan naengguk padatanipun wonten timun, rumput laut, lan ganggang coklat, lajeng dipuntambah kaliyan cuka. Naengguk kathahipun dipundhahar nalika mangsa panas.

Bahan-bahan 
Bahan-bahan isi guk punika kathah antawisipun janganan, daging, ulam, kerang, rumput laut ingkang padatanipun cumawis dhedhasar mangsa.

Bèntenipun guk kaliyan tang 
Tang punika istilah ingkang langkung formal lan kurmat ing kuliner Koréa tinimbang guk. Nanging dhaharan kalih punika saged dipunbédakaken. Tang langkung dados masakan mirunggan déné guk punika sup ingkang dipundhahar wonten ing kagiyatan dhahar umum ingkang dipunsajèkaken kaliyan manéka jinis lawuh sanèsipun.

Ugi pirsani 
 Jjigae
 Gukbap
 Banchan

Cathetan suku 

Sup
Olah-olahan Koréa
Artikel mawa basa krama
inggih punika satunggaling kué Jepang ingkang dipundamel saking glepung beras kanthi isi selai kacang abrit. Kué punika kalebet ing salah satunggal jinis mochi lan dipunsebat kashiwamochi amargi dipunbungkus ing godhong jinising wit ek (Quercus dentata, nama Jepang: kashiwa). Godhong ingkang dipuginakaken kanggé bungkus punika boten dipundhahar .

Kashiwamochi kalebet dhaharan ingkang istimewa nalika ngrayakaken Dinten Laré-laré nalika tanggal 5 Mèi wonten ing Jepang. Godhong-godhong tuwa saking wit kashiwa boten saged luruh sadèrèngipun wit mau saged nuwuhaken tunas dados gondhong ingkang énggal. Awit saking punika, kué Kashiwamochi punika dipunpitados saged mbeta nasib ingkang saé ugi kaginakaken minangka simbol garis keturunan kulawarga ingkang boten pedhot (tiyang sepuh boten kénging tilar donya sadèrèngipun laré-laré lair). Adonan kue Kashiwamochi punika dipundamel saking glepung beras lan toya. Adonan mau dipundamel wujud bunder-bunder lajeng dipunisi selai kacang abrit ing pérangan tengah kué mau. Adonan mau lajeng dipuntekuk dados kalih saéngga awujud separoning bunderan. Bibar punika adonan mau dipunolah kanthi cara dipun-dang (dipunkukus). Manawi sampun mateng, kue Kashiwamochi mau dipunbungkus satunggal-satunggal ngginakaken godhong kashiwa ingkang saged damel kue Kashiwamochi gadhah aroma ingkang khas.

Sajarah 
Kashiwamochi wiwitanipun kalebet budaya Jepang pérangan wétan. Kue Kashiwamochi punika nembé dipunmangertosi kanthi wiyar ing Jepang kirang langkung nalika masa pamaréntahanipun shogun Tokugawa ingkang kaping 9 Tokugawa Ieshige lan shogun Tokugawa ingkang kaping 10 Tokugawa Ieharu. Wonten ing buku kempalan kigo (tetembungan mangsa kanggé haiku) kanthi irah-irahan Haikai Shogaku-shō saking taun 1641 déning Saitō Tokugen, kashiwamochi dèrèng dipunsebat minangka dhaharan khas wulan 5. Cathetan babagan kashiwamochi minangka dhaharan ingkang khas wulan 5 punika kapanggih salajengipun ing buku kanthi irah-irahan Shubeiron terbitan taun 1661-1673. Kue Kashiwamochi punika kalebet salah satunggaling kué asli Jepang amarhi boten wonten ing tradisi karaméan Tango no Sekku ingkang asalipun saking Cina.

Keshogunan Tokugawa gadhah usaha kanggé njagi daimyo saking manéka tlatah ing Jepang kanthi ngawontenaken kuwajiban nyambut damel ing kutha krajan (sankin kōtai). Kashiwamochi wiwit dipuntepangi ing Jepang bibar daimyo lan rombongan ingkang makarya ing Edo kondur kanthi mbeta kawruh babagan dhaharan khas saking kutha krajan dhateng tlatah asal piyambakipun. Wit kashiwa ingkang godhongipun kanggé mbungkus kué punika boten tuwuh kanthi waton ing Shikoku utawi ing sisih kilèn wewengkon Kansai. IngJepang pérangan kilèn ingkang boten dipuntuwuhi déning wit kashiwa tiyang-tiyang ugi ngrayak chimaki (jinising bakcang ingkang dipunbungkus godhong pring) utawi kashiwamochi ingkang dipunbungkus déning godhong sankirai (Smilax glabra).

Cathetan suku

Pranala njawi 
  Resep kashiwamochi 
  Video pembuatan kashiwamochi (toko kue Kasyousyougetu, Tokyo)

Wagashi
Jepang
Artikel mawa basa krama
inggih punika kembang gula (permèn) tradhisional Jepang  ingkang awujud kados lintang kanthi manéka warni lan raosipun namung legi kemawon. Setunggal kembang gula padatanipun kanthi diamèter antawisipun 5-10 milimèter . Nama "kompeito" punika asalipun saking Basa Portugis, confeito ingkang ateges gula-gula. Kompeito sareng kaliyan castella lan kembang gula aruheitō dipuntepangaken ing Jepang kirang langkung nalika taun 1550 déning penyadé saking Portugal. Kala punika, tiyang Jepang dèrèng mangertos caranipun damel gula murni. Prosès kanggé damel kembang gula mau mbetahaken gula kanthi cacah ingkang kathah saéngga kompeito punika naté dados panganan ingkang mewah lan langka. Nalika taun 1569, misionaris Portugal Luís Fróis paring persembahan kompeito dhateng Oda Nobunaga nalika nyuwun ijin supados nglampahi pakaryan misionaris ing Jepang.

Prosès damel kompeito 
Prosès anggènipun damel kompeito punika kalampahan antawisipun satunggal minggu dumugi kalih minggu utawi langkung. Nalika damel kompeito mawi warni, satunggal panci ingkang mubeng dipun-ginakaken kanggé satunggal warni kompeito.
 Gula batu dipundamel cair kaliyan toya dumugi dados sirup ingkang kenthel.
 Gula kasar (zarame) minangka inti saking kembang gula dipunlebetaken dhateng panci ingkang mubeng utawi ingkang dipunsebat dora. Ing jaman rumiyin, inti saking kembang gula punika wujud wiji Papaver somniferum.
 Nalika panci taksih terus mubeng, sirup kenthel ingkang dados kristal sansaya dangu sansaya nglapisi kembang gula saéngga lumah kompeito gadhah gundhukan-gundhukan ingkang dados ciri khas saking kompeito.

Kaginaan kompeito 
 Cendera mata astana kaisar
 Astana kaisar Jepang gadhah tradisi maringi cendera mata wujud papan kué (kashiki). Kompeito dipun-ginakaken minangka isi papan kué mau supados para rawuh boten nampi wadhah kué ingkang kothong boten wonten isinipun.
 Cendera mata kanggé resèsi mantènan
 Kompeito asring dados salah satunggaling souvenir kanggé para rawuh ingkang dugi ing adicara resèpsi mantènan ing Jepang.
 Sumber kalori nalika kaanan wigati
 Kajawi gula batu, kompeito asring dipunlebetaken ing kalèng biskuit kanggé kepreluan dadakan ing Jepang. Kanthi ancas supados biskuit mau saged dipunsimpen pinten-pinten taun lan rasa boten dados kautamèn. Dipunkajengaken kompeito saged ngrangsang medalipun air liur supados biskuit raosipun tansah echo. Kajawi punika warni-warni kompeito supados saged ngicalaken stess déning tiyang ingkang nembé sisah.

Cathetan suku

Pranala njaba 
 Something Sweet and Horny? oleh R. Hakamada dalam terbitan berkala Life in Kyoto (arsip)
  Konpeito Club International 
 Torahiko, Terada, Satoru Ikeuchi, ed. Tsubaki no Hana ni Uchū wo miru (椿の花に宇宙を見る), ISBN 4-931391-37-0
 Tomoichi, Nakada. O..i, Kompe..to.. (おーい、コンペートー), ISBN 4-251-03902-5

Kembang gula
Wagashi
Jepang
inggih punika kutha krajan saking Prefektur Aichi, Jepang. Kutha punika mapan wonten ing pasisir Samodra Pasifik ing wewengkon Chūbu, pérangan tengah Pulo Honshu. Papanipun ing tengahipun Tokyo lan Kyoto saéngga kutha punika asring dipunsebat Chūkyō (kutha krajan pérangan tengah). Nagoya kalebet kutha paling ageng angka sekawan ing Jepang babagan cacahing penduduk. Kutha punika dados pusat saking Laladan Metropolitan Chukyo ingkang kalebet salah satunggal saking tiga laladan metropolitan Tokyo-Nagoya-Osaka.

Stasiun JR Nagoya kacathet ing Buku rekor Guinness minangka bangungan paling inggil ing donya ingkang gadhah stasiun sepur (kereta api). Penduduk kutha Nagoya nyebat Stasiun JR Nagoya minangka Mèi-eki (stasiun Mèi). Kawasan Stasiun JR Nagoya lan Sakae kalebet pusat belanja ing ngandhaping lemah ingkang ramé lan wiyar, déné ing kawasan Ōsu kalebet pusat belanja lan barang elektronik.

Lambang kutha Nagoya mirib kaliyan aksara kanji kanggé angka wolu. Lambang punika kados gambar stempel Maruhachi ingkang naté dipun-ginakaken déning klan Owari Tokugawa (cabang klan Tokugawa ing Provinsi Owari).

Géografi 
Kutha Nagoya mapan wonten ing Daratan cendhèk Nōbi, pérangan barat daya Prefektur Aichi. Ing pérangan barat daya kutha wonten distrik Minato-ku ingkang kalebet kawasan indhustri lan Pelabuhan Nagoya.Ing pérangan kulon distrik Minato-ku wonten sabin ingkang wiyar. Ing kidul kutha wonten distrik Minami-ku ingkang dados kawasan indhustri, déné ing bagyean lor kutha (distrik Mizuho-ku) dados pusat belanja.

Distrik 
Nagoya dipunpérang dados 16 distrik (-ku):

Sajarah

Abad tengahan 
 Ing sakiwa tengenipun Kuil Atsuta ingkang nembé dipunbbangun mekar satunggaling kutha pelabuhan.

Zaman Sengoku dumugi jaman Edo 
 1601 - Miya-juku dados salah satunggaling papan mandeg ing jalur Tōkaidō. Saking Miya-juku dhateng kutha Kuwana jarakipun 7 ri (28 km) bisa karambah mawi prahu saéngga dipunsebat jalur Shichi ri no watashi.
 1610 - Tokugawa Ieyasu damel Astana Nagoya. Kulawarga Tokugawa gosanke ingkang kalebet salah satunggal saking tiga cabang klan Tokugawa dipunmadegaken ing han Owari.
 1730 - Tokugawa Muneharu dados panguwaos génerasi kaping 7 han Owari lan kutha Nagoya mekar minangka kutha dagang.

Papan pariwisata 
 Astana Nagoya
 Kuil Atsuta
 Kebon Kéwan Higashiyama
 Kebon Raya Higashiyama
 Taman Tokugawa

Transportasi

Papan anggegana 
Nagoya wonten Papan anggegana internasional Chūbu Centrair ingkang mapan wonten ing kutha Tokoname. Papan anggegana Nagoya (Papan anggegana Komaki) ing kutha Komaki dan Kasugai ingkang nampi penerbangan domestik ingkang dipunoperasiaken déning J-Air.

Sepur (Kereta api) 
Stasiun Nagoya nawekakenTōkaidō Shinkansen lan jaringan sepur regional ingkang dipunoperasiaken déning JR Tōkai, Meitetsu, lan Kintetsu. Nagoya ugi gadhah jaringan Kreta ing sangandhaping lemah.

Kutha kembar 
Yokohama damel gayutan kutha kembar kaliyan: 
  Los Angeles, Amérikah Sarékat
  Mexico City, Meksiko
  Nanjing, Republik Rakyat Cina
  Sydney, Australia
  Torino, Italia

Cathetan suku

Pranala njawi 
  Situs resmi pamaréntah kota Nagoya
  Situs resmi pamaréntah kota Nagoya

Kutha ing Préfèktur Aichi
Kutha ing Jepang
Gochujang inggih punika pasta lombok ingkang dipun-ginakaken kanggé masakan Koréa kanthi bahan mliginipun punika beras ketan lan bubuk lombok ingkang sampun nglampahi prosès fermentasi . Kanthi tradhisional, fermentasi gochujang dipunwontenaken ing plataran griya kanthi wadhah tempayan tembikar mawi ukuran ingkang ageng. Papanipun dipunsukakaken wonten ing alas saking susunan watu ingkang dipunwastani jangdokdae (장독대). Ciri khas saking gochujang punika raosipun ingkang pedes radi legi sanajan katingalipun abrit sanget. Wonten ing Koréa, gochujang punika bumbu ingkang wigati sanget. Asal usul tembung gochujang saking gochu (고추, lombok) lan jang (bumbu).

Sajarah 
Tiyang Koréa dipunprakirakaken wiwit tepang kaliyan lombok nalika taun 1700-an. Miturut Jungbo Sallim geongje (증보산림경제, 1765), gochujang dipundamel saking campuran bubuk lombok, bubuk ketan lan pasta dangsul ingkang dipunsimpen dumugi mateng ing ngandhaping srengéngé. Resep damel gochujang punika saking abad kaping 18 mirib kaliyan resep saking abad kaping 19 dumugi sapunika.

Bahan baku lan resep gochujang bènten-bènten miturut jaman lan dhaérahipun, saged saking campuran manéka jinis glepung kados ta dangsul, gandhum, milet. Bubuk lombok, sarem pawon, lan kecap asin, lajeng dipunmatengaken kanthi cara fermentasi. Minangka asiling fermentasi, raos pedes dados kirang, lan beras ketan dados legi. Sanajan makaten, sapérangan produsen ugi nambhakaken gula saking beras utawi gula pasir.

Panggunaan 
Kajawi minangka bumbu ingkang wigati kanggé manéka jinis masakan Koréa, gochujang ugi dipuncampur kaliyan sekul lan dipunudhak kados nalika dhahar bibimbap. Gochujang punika bumbu kanggé damel jjigae (gochujang jjigae), ngekom daging (gochujang bulgogi), damel tteokbokki, lan minangka penyedap nalika damel naengmyeon. Saus cocol saged dipundamel saking campuran gochujang, kecap asin, bawang, lan lenga wijen. Saos chogochujang (초고추장) dipundamel saking campuran gochujang kaliyan cuka lan wiji wijeng. Saos punika dipun-ginakaken nalika dhahar hoe lan hoedeopbap. Ssamjang (쌈장) dipundamel saking campuran gochujang, doenjang, bawang bombay, lan godhong bawang.

Cathetan suku

Ugi pirsani 
 Doubanjiang

Pranala njawi 
 Cara membuat gochujang

Olah-olahan Koréa
Hoé () inggih punika istilah umum ingkang dipun-ginakaken kanggé nyebat manéka jinis dhaharan Koréa ingkang wujud tugelan ulam seger  ingkang saé piyambak utawi daging ingkang boten dipunmasak. Saengseon hoe (생선회,生鮮膾) punika irisan tipis daging ulam seger utawi dhaharan sagara sanèsipun (kados sashimi). Yukhoe (육회,肉膾) punika daging sapi mentah ingkang dipunparingi bumbu kecap asin, gochujang, lenga wijen, lan arak beras. Gan hoe (간회,肝膾) punika ati sapi mentah ingkang dipunparingi bumbu lenga wijen lan sarem. Hongeohoe (홍어회, 洪魚膾) punika irisan daging iwak pari ingkang sadèrèngipun dipunsimpen wonten ing sajeroning guci dumugi nglampahi fermentasi.

Saos cocol kanggé saengseon hoe ingkang dipunwastani chogochujang (초고추장) punika dipundamel saking gochujang lan cuka. Sadèrèngipun dipundhahar, hoe saged dipunparingi wasabi utawi dipuncocol dhateng saos chogochujang utawi ssamjang (쌈장), lan dipunbungkus kaliyan godhong perila utawi godhong selada.  Nalika dipunsajekaken, hoe dipunsukakaken ing priring kanthi isi dangmyeon supados katingal langkung saé. Wonten ing griya dhahar nalika bibar dhahar saengseon hoe, lajeng kathah tiyang ingkang mesen maeuntang (sup ulam ingkang dipundamel saking kepala ulam lan pérangan ulam ingkang boten saged dipundamel hoe).

Sajarah 
Tradisi dhahar daging lan ulam mentah ing Ujung Koréa dipunprakirakaken dipuntepangaken déning tiyang Cina nalika wiwitan periode Tiga Karajan Koréa (57 SM—668 AD). Saking kitab Analek karyanipun Kong Hu Cu asal abad kaping 1 SM dipunserat , "Ampun dhahar dumugi nelasaken ingkang alus. Ampun dhahar dumugi nelasaken tugelan ingkang saé piyambak (). Istilah kuai (膾) wiwitanipun ateges irisan ulam mentah utawi irisan daging kados daging sapi lan daging wedhus. Nanging saking jaman Dinasti Qin lan Dinasti Han, istilah punika namung ateges ulam mentah. Bibar Buddhisme mekar wonten ing Koréa wiwit saking periode tengahan Tiga Karajan Koréa dumugi pungkasan Dinasti Goryeo (918–1392), matèni kéwan kanggé dipundamel dhaharan punika kalebet pérangan ingkang kedah dipunsingkiri Awit saking punika, rakyar nilaraken kabiasaan dhahar hoe sesarengan lan boten malih konsumsi daging. Dhaharan punika dipunsajèkaken malih bibar lunturipun prabawa Buddhisme ing pungkasan periode Goryeo. Nalika ing masa Dinasti Joseon, kraton njunjung kanthi inggil piwulang Konfusianisme, saéngga hoe kondhang malih minangka dhaharan tiyang Koréa.

Ugi pirsani
 Yee sang

Cathetan suku 

Olah-olahan Koréa
Ara inggih punika salah satunggaling rasi lintang saking 48 rasi lintang Yunani ingkang dipundhaptar wonten ing abad kaping kalih déning asronom Walandi, Ptolemy lan sampun mlebet 88 rasi lintang modhèren ingkang sampun dipundhaptar déning International Astronomical Union. Rasi lintang Ara mapan wonten ing wilahan langit sisih kidul, ing sak kidulipun garis khatulistiwa. Rasi lintang Ara mapan wonten ing antawisipun rasi lintang Scorpius lan Triangulum Australe.
Ara inggih maujud saking tembung "altar" ing basa Latin. Wonten ing mitos Yunani, Ara inggih padatanipun dipun-ginakaken kanggé mratandhani altar wonten ing sak nginggiling pedhang déwa Zeus sadèrèngipun perang kaliyan Titans. Wonten ing cariyos sanèsipun, Ara nggambaraken altar minangka papan panggènanipun raja Arcadian saking karajan Lycaon ngorbanaken putranipun ingkang jaler lan ngintun putranipun minangka lawuhipun déwa Zeus.

Rasi lintang Ara gadhah laladan ingkang ambanipun kirang langkung 237 drajat pesagi, lan ngewrat sekawan lintang ingkang dipunmangertosi minangka planit-planit. Rasi lintang punika saged dipuntingali ing garis lintang antawisipun +25° lan-90° lan badhé ingkang saé piyambak dipuntingali ing jam 9 ndalu ing salebetipun wulan Juli.

Lintang-lintang 
Déné lintang-lintang ingkang wonten ing rasi lintang Ara ing antawisipun inggih punika:
 Beta Arae inggih punika lintang ingkang padhang piyambak wonten ing rasi lintang Ara. Beta Arae inggih kalebet lintang ingkang gadhah cahya raseksa oranye tipe K, ingkang tebihipun 603 taun cahya saking bumi. Lintang punika gadhah cahya ingkang langkung padhang tinimbang srengéngé ping 4600.
 Alpha Arae ingkang gadhah cahya langkung sakedhik satunggal persèn tinimbang beta Arae, inggih punika lintang binar, ingkang minangka variabelipun saking lintang Be, ingkang gadhah rotasi ingkang rikat sanget. Tiyang Cina nyebat lintang punika kanthi sebatan lintang Tchou utawi Choo.
 Gamma Arae inggih punika lintang binar ingkang maujud saking cahya super raseksa biru ngantos pethak lan cahya tipe A pethak ingkang alit.
 Mu Arae utawi HD 160691 wonten ing katalog Henry Draper, inggih punika lintang jene ingkang gadhah sistem planit ingkang dipunpitados ngewrat sekawan planit, déné ingkang tiga planètipun mèh sami ukuranipun kaliyan Jupiter.
 Delta Arae inggih punika lintang biru pethak ingkang gadhah magnitudo 3,6 lan tebihipun 187 taun cahya saking bumi.
 Lintang sanèsipun ingkang sampun dipuncathet wonten ing rasi lintang Ara inggih punika lintang R Arae, lintang binar ékliptika tipe Algol, zeta Arae, inggih punika lintang ingkang gadhah cahya raseksa oranye tipe K, ingkang gadhah magnitudo 3,1 kanthi tebihipun 574 taun cahya saking bumi.

Ara taksih kalebet kulawarga rasi lintang Hercules sesarengan kaliyan rasi lintang Hercules, Sagitta, Aquila, Lyra, Cygnus, Vulpecula, Hydra, Sextans, Crater, Corvus, Ophiuchus, Serpens, Scutum, Centaurus, Lupus, Corona Australis, Triangulum Australe lan Crux. Déné rasi lintang sanèsipun ingkang mapan wonten ing sak kiteripun Ara inggih punika rasi lintang Corona Australis, Scorpius, Norma, Triangulum Australe, Apus, Pavo lan Telescopium.

Cathetan suku 

 
 
 
 

Rasi lintang
Artikel mawa basa krama
inggih punika antologi puisi klasik kanthi isi 100 syair saking 100 penyair Jepang. Sanajan rumiyinipun punika wonten sapérangan "Hyakunin Isshu" ingkang sanès, Hyakunin Isshu padatanipun sapunika tumuju dhateng Ogura Hyakunin Isshu ingkang dipunsusun déning Fujiwara Teika.

Ogura Hyakunin Isshu punika dipunsusun déning penyair Fujiwara Teika nalika ing jaman Kamakura. Puisi ingkang dipunkempalaken punika asalipun saking 100 tiyang penyair waka kondhang ingkang sampun kawiwitan damel karya punika saking jaman Kaisar Tenchi dumugi ing jaman Kaisar Juntoku. Wonten ing antologi puisi punika, puisi mau dipunsusun kanthi kronologis saking puisi ingkang paling sepuh dumugi ing puisi ingkang paling énggal. Murid Fujiwara Teika ingkang gadhah nama Utsunomiya Renshō (Utsunomiya Yoritsuna) damel aliran seni waka ingkang dipunwastani . Nalika madegaken griya kanggé ngaso (rumah peristirahatan) Ogura wonten ing Sagano, Kyoto, piyambakipun nyuwun dhateng Fujiwara Teika supados milih pundi waka ingkang saé piyambak saking penyair ingkang kondhang mau lajeng dipunserat wonten ing sanginggilipun kertas shikishi. Utsunomiya Renshō gadhah kekajengan kanggé nèmpèlaken kertas-kertas ingkang mawi isi waka ingkang dados pilihanipun Fujiwara Teika wonten ing fusuma ing vila ingkang kala punika nembé dipunyasa. Kertas-kertas mawi isi waka ingkang dipunserat déning Fujiwara Teika mau kalebet wujud wiwitan saking Ogura Hyakunin Isshu . Saking 100 penyair ingkang piyambakipun pilih wonten 79 penyair kakung (15 ing antawisipun biksu) lan ugi 21 penyair èstri. Nalika bibar kapungkasan anggènipun dipunsusun, antologi puisi punika boten gadhah irah-irahan kanthi resmi. Awit saking punika asring dipuntepangi mawi irah-irahan ingkang bènten-bènten kados ta Ogura Sansō Shikishi Waka (Waka saking Shikishi wonten ing Vila Ogura) utawi dipunsebat Saga Sansō Shikishi Waka (Waka saking Shikishi wonten ing Vila Saga).

Sumber kanggé Hyakunin Isshu inggih punika Kokin Wakashū lan Shin Kokin Wakashū. Kajawi minangka antologi puisi, Hyakunin Isshu dipun-ginakaken minangka buku pengantar déning tiyang ingkang gadhah kekajengan kanggé sinau nyerat utawi nyinaoni waka. Bibar majuning teknik panyithakan mawi tèknik cukil kayu ing masa jaman Edo, Hyakunin Isshu terbit minangka karuta lajeng kondhang wonten ing kalangan rakyat Jepang minangka dolanan uta garuta.

Cathetan suku

Pranala njawi 

  Teks asli Ogura Hyakunin Isshu asal zaman Edo
 Ogura Hyakunin Isshu - 100 Poems by 100 Poets olèh Japanese Text Initiative, Perpustakaan Universitas Virginia

Sastra Jepang
Artikel mawa basa krama
Karl Renner () inggih punika pulitikus Ostenrik. Piyambakipun miyos wonten ing Untertannowitz (Dolní Dunajovice) (Moravia) lan séda (tilar donya) wonten ing kutha Wina.

Renner miyos minangka putra ingkang kaping 18 saking kulawarga wong tani miskin nanging amargi bakatipun piyambakipun dipunidinaken saperlu nglajengaken dhateng sekolah tingga, lajeng sinau babagan hukum wonten ing Universitas Wina wiwit taun 1890 dumugi ing taun 1896. Wonten ing taun 1895 piyambakipun minangka salah satunggaling anggota ingkang ndhirikaken Naturfreunde (Sahabat Alam) lan ingkang ndamel logonipun.

Renner pesthi katarik wonten ing babagan pulitik lan dados pustakawan wonten ing parlemen lajeng dados anggota Sozialdhémokratische Partei Österreichs (SPÖ) rikala angka taun 1896. Piyambakipun miwiti dados wakiling parté punika wonten ing Reichsrat rikala angka taun 1907. Sasampunipun punika, Renner dados Kanselir Ostenrik lan ugi Mantri Luar Negeri wiwit taun 1918 dumugi ing taun 1920.

Perjanjian perdamaian wonten ing St. Germain dipuntapakasmani wonten ing taun 1919 antawising Ostenrik, dipunpimpin déning Karl Renner, lan saking Sakuthu Perang Dunia I ingkang digdaya, lan nyatakaken Ostenrik sawijining nagara républik. Wiwit saking taun 1931 dumugi taun 1933 Renner minangka Présidhèn MPR. Piyambakipun mesthi mbela aneksasi Ostenrik déning Jerman nanging nebihaken dhiri saking pulitik sadanguning perang.

Sasampun dhawahipun Reich Ketiga, Renner nyobi mbentuk Pamarèntahan Provisi lan nindakaken kampanye kanggé Ostenrik saperlu dipunkasunyatakaken minangka sawijining nagara républik. Piyambakipun minangka kanselir ingkang angka pisan sasampuning Perang Dunia II. Wonten ing taun 1945 piyambakipun dados Présidhèn Républik ingkang angka 2.

Sadanguning gesang, Renner ijol-ijolan antawising komitmen pulitik sosial-dhémokrat lan jarak analisis sarjana akademik. Pusat karya Renner inggih punika babagan gayutan antawisinng hukum lan transformasi sosial. Kanthi karyanipun Rechtsinstitute des Privatrechts und ihre soziale Funktion. Ein Beitrag zur Kritik des bürgerlichen Rechts (1904), piyambakipun dados salah satunggaling pendiri babagan ngèlmu sosiologi hukum. Gagasanipun kaliyan Otto Bauer ngéngini perlindungan resmi minoritas budaya sapunika dipunsarujuki lan dipuntrapaken kanthi praktis.

Karl Renner tilar donya wonten ing taun 1950 lan dipunsarèkaken wonten ing Zentralfriedhof, Wina, Ostenrik.

Literatur 
 Karl Renner, The Institutions of Private Law and their Social Function. Transl. olèh A. Schwarzschild, dengan pengantar dari Otto Kahn-Freund, London 1949.
 Stephane Pierre-Caps, "Karl Renner et l'Etat Multinationale: Contribution Juridique á la Solution d'Imbroglios Politiques Contemporains", Droit et Societé 27 (1994), 421-441.

Cathetan suku

Lair 1870
Pati 1950
Tokoh Ostenrik
Présidhèn Ostenrik